Igatahes on Anni hull autode järele, mis omakorda tähendab, et ei ole olemas suuremat kiusatust kui igapäevased oranžid postiautod. Mitte et postiautod  iseenesest oleksid mingil põhjusel erilisemad või ahvatlemad kui teised autod... Lihtsalt teiste autode uksi suletakse, kuid postitädidel ja -onudel on piisavalt kiire, et mitte aega autoukse sulgemisele raisata. Anni siis taipliku tüdrukuna passib õiget momenti ja üritab enne juhti autosse hüpata. Hea on see, et kui see tal ühel päeval õnnestuma peaks, siis teame, kust teda otsida:) Halb on aga see, et postiring on piisavalt suur ja kiireloomuline, nii et Anni tabamine ei oleks just lihtsate ettevõtmiste  killast...